Mary Elizabeth Braddon skrev en stor mængde sensationsromaner, der ved spændende handling og livlige skildringer, men uden større kunstnerisk værd, skaffede hende et meget stort publikum. Efter nogle indledende forsøg vakte hun stor opsigt ved [[roman]]en ''Lady Audley's Secret'' (1862), som i tre måneder nåede otte oplag og i [[oversættelse]] læstes som [[feuilleton]] i de fleste større nordiske [[Dagblad|blade]]. Derefter fulgte med stor hurtighed, gennemsnitlig én eller to om året, en
lang række romaner, blandt hvilke kan nævnes: ''Aurora Floyd''; ''John Marchmonth's Legacy''; ''Henry Dunbar''. Siden 1866 udgav hun i nogle år [[månedsskrift]]et ''Belgravia''. Hun var gift med forlæggeren John Maxwell, men bevarede som forfatterinde sit pigenavn.
Litteratur Historie Sprog